Ja pakalpojumu saņemsi If līgumiestādē, uzrādi Veselības karti Mobile aplikācijā. Tā ir aplikācijas galvenā lapa, kas parādās, kad atver If Mobile. If Mobile veselības kartē ir pieejama tā pati informācija, kas atrodas uz plastikāta kartes. Kartes attēlu aplikācijā vari palielināt, lai Līgumiestādes darbinieks visus datus var ērti nolasīt no attālumā. Kopā ar If Mobile tev būs jāuzrāda arī ID karte vai pase.
Ja esošā veselības polise beidzas un arī nākamo polisi nodrošina If apdrošināšana, tad aplikācijā atliek vien atjaunot datus (pavelkot ekrānu uz leju). Polisei, kura beidzās, vēl 30 dienas iespējams pieteikt čekus par pakalpojumiem, kas saņemti konkrētās polises periodā. Tādēļ pēc datu atjaunošanas aplikācijā vēl mēnesi būs pieejamas divas kartiņas, kuras pēc nepieciešamības var izvēlēties, šķirstot ekrānu uz sāniem - pa labi un kreisi.